CELEX: 32005R1857
Language: et
Date: 2005-11-14 00:00:00
Title: Komisjoni määrus (EÜ) nr 1857/2005, 14. november 2005, millega muudetakse määrust (EÜ) nr 1864/2004, millega avatakse kolmandatest riikidest imporditavate konserveeritud seente tariifikvoodid ja sätestatakse nende haldamine

15.11.2005   
            
            
               ET
            
            
               Euroopa Liidu Teataja
            
            
               L 297/9
            
         
      KOMISJONI MÄÄRUS (EÜ) nr 1857/2005,
   14. november 2005,
   millega muudetakse määrust (EÜ) nr 1864/2004, millega avatakse kolmandatest riikidest imporditavate konserveeritud seente tariifikvoodid ja sätestatakse nende haldamine
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. oktoobri 1996. aasta määrust (EÜ) nr 2201/96 töödeldud puu- ja köögiviljasaaduste turu ühise korralduse kohta, (1) eriti selle artikli 15 lõiget 1,
   ning arvestades järgmist:
   
               (1)
            
            
               Komisjoni määrusega (EÜ) nr 1864/2004 (2) avatakse tariifikvoodid perekonna Agaricus konserveeritud seente impordiks ühendusse.
            
         
               (2)
            
            
               Tänu Euroopa lepingute lisaprotokollide sõlmimisele Bulgaaria ja Rumeeniaga, mis kiideti heaks nõukogu ja komisjoni otsustega 2005/430/EÜ, Euratom (3) ja 2005/431/EÜ, Euratom, (4) tuleks muuta määruses (EÜ) nr 1864/2004 sätestatud Rumeeniast pärinevate toodete tollimaksumäärasid ja Bulgaariast pärinevate toodete tariifikvoote.
            
         
               (3)
            
            
               Euroopa lepingute Bulgaaria ja Rumeeniaga sõlmitud lisaprotokolle, mis kiideti heaks nõukogu ja komisjoni otsustega 2005/430/EÜ, Euratom ja 2005/431/EÜ, Euratom, kohaldatakse alates 1. augustist 2005. Käesolevat määrust tuleks seepärast kohaldada alates kõnealusest kuupäevast.
            
         
               (4)
            
            
               Seepärast tuleks määrust (EÜ) nr 1864/2004 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1864/2004 muudetakse järgmiselt.
   
               1.
            
            
               Artikli 1 lõike 2 teine lõik asendatakse järgmise tekstiga:
               “Rumeeniast pärinevate toodete (järjekorranumber 09.4726) suhtes ja Bulgaarist pärinevate toodete (järjekorranumber 09.4725) suhtes tollimaksu siiski ei kohaldata.”
            
         
               2.
            
            
               I lisa asendatakse järgmisega:
               
                  “I LISA
                  
                              Artikli 1 lõikes 1 nimetatud tariifikvootide kohaldamisperiood ja maht tonnides (vedelikuta netomass)
                           
                        
                              Päritoluriik
                           
                           
                              Iga aasta 1. jaanuar kuni 31. detsember
                           
                        
                              Bulgaaria
                           
                           
                              2 887,5 (5)
                              
                           
                        
                              Rumeenia
                           
                           
                              500
                           
                        
                              Hiina
                           
                           
                              23 750
                           
                        
                              Muud riigid
                           
                           
                              3 290
                           
                        
            
         Artikkel 2
   Käesolev määrus jõustub Euroopa Liidu Teatajas avaldamise päeval.
   Seda kohaldatakse 1. augustist 2005.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. november 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 297, 21.11.1996, lk 29. Määrust on viimati muudetud komisjoni määrusega (EÜ) nr 386/2004 (ELT L 64, 2.3.2004, lk 25).
   
      (2)  ELT L 325, 28.10.2004, lk 30.
   
      (3)  ELT L 155, 17.6.2005, lk 1.
   
      (4)  ELT L 155, 17.6.2005, lk 26.
   
      (5)  1. jaanuarist 2006 suurendatakse Bulgaariale eraldatavat kogust igal aastal 275 tonni võrra.”